Mulgi Uisumaraton - SPORTINFO
Esimene Mulgi uisumaraton tõi kokku 350 uisutajat 10.01.2010 (2)
Üle 350 uisutaja osales täna Viljandis peetud esimesel Mulgi uisumaratonil, mille põhidistantsi võit läks tallinlasele Raivo Laanemetsale.
Lugupeetud I Mulgi Uisumaratonist osavõtjad 08.01.2010 (0)
Seoses valitsvate keeruliste ilmastikuoludega on korraldajad võistluseks ettevalmistadanud 5 km pikkuse ja kuni 5m laiuse võistlustrassi. Sellega on tekkinud olukord, kus osavõtjate turvalisuse ...
Jalgratturid kutsuvad uisutajaid Viljandisse Mulgi uisumaratonile 28.12.2009 (0)
Uisumaratonide sari teatab muudatusetest sarja kalendris! 23.12.2009 (0)
Mulgi Uisumaraton - 70 km
Mulgi Uisumaraton - 30 km
Mulgi Uisumaraton - 10 km tähestikuline
Aeg 10.01.2010
Koht Viljandi järv
Spordiala Kiiruisutamine
Distants Maraton 70 km 10:00
Rahvadistants 10 km 13:00
Poolmaraton 30 km 14:00
Korraldaja MTÜ Viljandi Rattaklubi, Loit Kivistik, Tel. +372 503 7186
Propageerida uisutamist kui mõnusat harrastust, võimaldada kogu pere koososalemist ühel rahvaspordiüritusel ja pakkuda erinevate alade harrastajatele võimalust tõsiseks mõõduvõtmiseks.
10. jaanuar 2010 Viljandis, Viljandi järvel.
Distantsid ja startide kellaajad:
Maratonidistants 70km – start kell 10.00
Poolmaratoni distants 30km – start kell 14.00 (starti võidakse vastavalt kohtunikekogu kohapealsele otsusele edasi lükata kuni selle hetkeni, kui maratonidistantsi juhtgrupp on läinud seitsmendale ehk viimasele ringile).
Rahvadistants 10km – start kell 13.00 antakse 5 minutit peale poolmaratoni starti.
- Sõidetakse ühel 5-kilomeetrisel ringil looduslikule jääle tehtud rajal.
- 10-kilomeetrine võistlusring on ainult võistlejate tarbeks, soojenduse tegemise ja uiskude proovimise jaoks valmistatakse võistluspaigas ette soojendusring.
- Rahvadistantsil paremusjärjestust ei selgitata, distantsi lõpetajate ajad avaldatakse tähestikulises protokollis.
- Stardimaterjalide väljastamine algab kell 8.30 võistluspaigas ja lõpeb 15 minutit enne vastava distantsi starti.
Distantside ajalimiidid:
Maratonidistants: 25 minutit ringi kohta
Poolmaratonidistants: 30 minutit ringi kohta
Rahvadistantsi ajalimiit: puudub
Toitlustamine rajal:
10-kilomeetrise võistlusringi 5-ndal kilomeetril on toitlustuspunkt, mida maratonisõitjad läbivad 5 korda, poolmaratonisõitjad 3 korda ja rahvadistantsil osalejad ühe korra. Toitlustuspunktis pakutakse – jõujook, vesi, banaan, soolakurk, rosinad, leib, sool.
Osalejad ja võistlusklassid:
Maratonidistantsil võivad osaleda kõik 09.01.1992 ja varem sündinud, kes on piisavalt treenitud distantsi läbimiseks.
Poolmaratoni distantsil võivad osaleda kõik 1996 ja varem sündinud, kes on piisavalt treenitud distantsi läbimiseks.
Rahvadistantsil vanusepiirangut ei ole.
Maratonidistantsil on 2 võistlusklassi:
Maratonidistantsil on lubatud startida ka tõukekelkudel (stardivad stardikoridori lõpust). Tõukekelkudel osalejad osalevad maratonidistantsi üldarvestuses.
Poolmaratonil on 7 võistlusklassi:
- poisid M18 (1992 ja hiljem sündinud)
- tüdrukud N18 (1992 ja hiljem sündinud)
- mehed M (1971-1991)
- naised N (1971-1991)
- mehed M40 (1951-1970)
- naised N40 (1970 ja varem sündinud)
- mehed M60 (1950 ja varem sündinud)
Rahvadistantsil võistlusklasse ei ole.
Registreerumine ja osavõtumaks:
Osavõtjate registreerimine toimub järgmiste kanalite kaudu:
- interneti teel www.sportinfo.ee
- maili teel juhatus@rattaklubi.ee (spordiklubid, asutused, arvete alusel registreerimine)
- kaupluses Klubisport (Vaksali 8A, Viljandi)
- Matkaspordi Tallinna kauplustes (Ülemiste, Järve ja Rocca al Mare keskustes)
70 km 30km 10km
Soodusregistreerimine 01.12.-31.12.2009
Põhiregistreerimine 01.01.-06.01.2010
Registreerimisel kohapeal
- Kohapeal registreerimine lõpeb 15 minutit enne vastava distantsi starti.
- Osalejad, kes soovivad osavõtumaksu tasumiseks arvet, palume sellest eelnevalt korraldajat teavitada. Sportinfo.ee registreerimissüsteemi kaudu registreerunutele korraldaja tagasiulatavalt arvet ei väljasta.
- Osavõtust loobumisel osavõtumaksu ei tagastata. Maratoni ärajäämisel korraldajatest mitteolenevatel põhjustel osavõtumaksu ei tagastata.
Avaldatakse esialgsete tulemustena võistluspaigas ja võistluspäeva õhtuks internetis, lõplikud tulemused avaldatakse peale protestide läbivaatamist 72 tunni jooksul peale finiši sulgemist.
Protestide esitamine:
Protestid võistlustulemuste, võistlusmääruste rikkumiste vms sellise kohta 70 ja 30 km distantsidel saab esitada kirjalikult kohtunikekogule esimese 20 lõpetaja kohta kuni 1 tund peale kummagi distantsi 20-ndat lõpetajat, kõigi ülejäänute kohta kuni finiši sulgemiseni. Protesti esitamise tasu on 500 krooni, mis tagastatakse ainult protesti rahuldamisel.
Toimub kell 16.00, autasustatakse kõikide võistlusklasside 3 paremat karikate ja võimalusel ka esemeliste auhindadega.
Osavõtjale kindlustatakse:
- ettevalmistatud võistlusrada
- ajavõtt (ainult korrektselt kinnitatud osaleja numbri olemasolul stardist finišini)
- toitlustamine finišis (supp, tee, pirukas, leib)
- tulemus lõpuprotokollis (lühikesel rajal tähestikulises järjestuses)
- diplomi võistlusjärgne väljatrüki võimalus www.sportinfo.ee kaudu
- arstiabi võistluspaigas ja vajadusel kogu raja ulatuses
- pesemisvõimalus Viljandi Spordihoones kõigile tasuta
- korraldajatest mitteolenevatel põhjustel on korraldajatel õigus võistlusrada muuta, lühendada, võistlust edasi lükata või äärmisel juhul kogu võistlus ära jätta. Lõplik otsus ärajätmise kohta tehakse 07.01.2010 kell 18.00, lõplik otsus raja muutmise või lühendamise kohta 08.01.2010 kell 18.00.
- võistluse ärajätmisest teavitatakse osalejaid massiteabevahendite kaudu.
- võistluse käigus ilma- ja/või jääolude ebasobivaks muutumise korral on kohtunikekogul õigus lühendada võistluse distantsi kas ringide arvu vähendamise või ringi pikkuse muutmise teel.
- korraldajad soovitavad kõigil osalejatel kanda võistluse ajal kiivrit, kuid kohustuslik see ei ole
- suusakeppide kasutamine võistlusrajal on keelatud
- kõik juhendis käsitlemata juhud lahendatakse võistluse kohtunikekogu poolt jooksvalt
- võistluse korraldaja on MTÜ Viljandi Rattaklubi (Loit Kivistik, 503 7186)
Koit, , 22.02.2010 18:28
Täna õnnestus raske Unimog-iga Viljandi rajale tiir peale teha. Lumekiht oli kuni meeter paks. Ringi sellel aastal enam taastada ei õnnestu, kuna vesi on peale tulnud. Sõita saab 1 km lõigul. Raja laius ca. 5 meetrit.
veiko, juhatus@rattaklubi.ee, 05.02.2010 12:01
Kõigile uisusõiduhuvilistele selline teadaanne, et järgmisel nädalal 8-14.veebruaril on Viljandi Rattaklubi eestvedamisel Viljandi järvel uisunädal. Kontrollpunkt on avatud tööpäevadel kell 17.00-19.00 ja laupäeval-pühapäeval 11.00-14.00. Kontrollpunktis jagatakse osavõtjatele teed ja täidetakse matkakaarte, taustaks reibas muusika. Matkakaardid on sedakorda tasulised: kuni 18-aastastele 10 krooni ja vanematele 25 krooni. Pühapäeval loositakse kõigi matkakaartide vahel välja sportlikke auhindu! Uisuringi pikkus on 5 km, jää seisukord on väga hea. Kuigi päike loojub mõni minut pärast kella 17, on rajal võimalik sõita ka hilisõhtul - linnast kumav valgus koos valge lumega annab hämmastava efekti. Uisutama võib muidugi minna juba varasemal kelaajal, et siis kella 5-st võtta kosutav teelonks ning tempel matkakaardile. Ühe ringi läbimine ca poole tunniga peaks enamikele olema võimetekohane.
aadu, , 14.01.2010 00:03
aegade vördluseks ka 2009 a.Vikingaränneti 80km vöistlusprotokollid,(ka varematel aastatel köigub vöitja aeg 2.40-2.50 vahel-rada on kahe maaületusega. 1.Naised-http://www.vikingarannet.com/user/pdf_results/vr_2009_65.pdf 2.Mehed- http://www.vikingarannet.com/user/pdf_results/vr_2009_64.pdf Samas ei ütle need ajad ka midagi erilist, aga näitab mingil määral taseme. Panin need siiia vaid neile kes ise ei leia neid netist. Rohkem ei tüüta teid kommentaaridega.
juu, , 13.01.2010 15:14
vaatasin ja see Kuopio on päris huvitav. paraku on samal ajal Tartu suusamaraton
aadu, , 13.01.2010 00:48
Tänan Veiko Varbergi lingi viga parandamast. Sai öösel väsinult arvutis istutud. Muide selle klubi eestvedaja on Hiiumaa juurtega mees nimega Dennis Bengtsson- rootsi rullitajate hulgas kutsutud MR.Inlines, Rootsi-Taanivahelise Öresundi rulli organiseerija ja esimese Rootsis 200mm kaldes kurvidega rulliraja ehitanud jm, nüüd eelmisel suvel ehitati veel teine Karlstadi .... head libisemist, järgmiseks aastaks ehk tulevad teised Stocki klubikaaslased kaasa, nüüd läks liiga kiireks
jäätüdruk, , 12.01.2010 20:54
http://icemarathon.kuls.fi/ Kuopio uisumaraton lahe üritus
veiko, , 12.01.2010 18:15
Aadu poolt üles pandud link peaks olema http://www.varbergsrsk.com/ ja seal on uisuteemalisi linke kah http://www.varbergsrsk.com/empty_39.html
veiko, , 12.01.2010 18:11
Siinsamas lehel saab protokolli ka exceli kujul lahti võtta ja siis vaadata tulemusi täpselt sellises järjekorras nagu arvutikasutamise oskus lubab
juu, , 12.01.2010 17:28
veel. see aadu antud rootsi link sellises kirjapildis ei tööta.
juu, , 12.01.2010 17:27
olin esimest kordest korda ja väga meeldis. kas keegi teadjatest saaks siia panna linke soome ja rootsi sarnastest üritustest. tekkis huvi neid kaema minna. tänud